นายกรัฐมนตรี ห่วงประชาชนได้รับผลระทบพิษโควิด-19 ดันมาตรการช่วยต่อเนื่อง
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เปิดเผยว่า วันที่ประชุมคณะรัฐมนตรีได้พิจาจารณาวาระที่สำคัญต่างๆ โดยเน้นย้ำว่ารัฐบาลให้ความห่วงใยประชาขนที่ได้รับผลกระทบจากโควิด-19 จากทุกภาคส่วน ไม่ว่าจะเป็นประชาชนทั่วไป ภาคธุรกิจ SME รวมถึงการช่วยเหลือผ่านสินเชื่อดอกเบี้ยต่ำ ที่พยายามคลายล็อกให้ทุกคนเข้าถึงได้ ในทุกมาตรการเยียวยาของภาครัฐ ซึ่งวันนี้ที่ประชุมได้เห็นชอบหลักการในข้างต้นไปแล้วขณะที่รายละเอียดทั้งหมดหน่วยงานที่รับผิดชอบจะเป็นผู้ชี้แจงหลังจากนี้ ซึ่งเน้นย้ำให้เกิดความรวดเร็วมากที่สุด โดยครอบคลุมไปถึงมาตรการที่ได้ทำมาแล้วให้มีความต่อเนื่อง ส่วนโครงการคนละครึ่ง เฟส 3 นั้น ซึ่งรายละเอียดต่างๆ ผู้ที่เกี่ยวข้องก็จะให้รายละเอียดต่อเนื่อง ในส่วนของข้าราชการนั้น ยังไม่ได้มีการกำหนดมาตรการออกมา ต้องรอพิจารณาก่อน ทั้งนี้ย้ำว่าเห็นใจประชาชนกลุ่มที่เป็นข้าราชการ แต่ก็ต้องมองว่า กลุ่มนี้ได้รับเงินเดือนอยู่ จึงต้องไปดูว่าจะดำเนินการอย่างไรได้บ้าง โดยสิ่งสำคัญของมาตรการต่างๆ นั้น จะทำให้เกิดการหมุนเวียนทางเศรษฐกิจและให้ความสำคัญกับการดูแลประชาชนให้ไ้ดมากที่สุด ขอให้กลุ่มข้าราชการเข้าใจว่า รัฐบาลมีความห่วงใย